255:: Administració pública:: Ciències socials::
El blog de les publicacions de la Generalitat:: Llibreria en línia de la Generalitat:: Cercador de publicacions
"...és una novel·la visual en clau historicoartística, que es vertebra com un viatge en tren des del futur-present i fins al passat de la història dels 40 anys de Ferrocarrils (FGC)"
Antologia de música coral a Catalunya
Autogovern i relacions intergovernamentals en les democràcies actuals.
Aquest informe analitza, d'una banda, un dels components de l'autogovern dels ens subestatals d'algunes democràcies liberals territorialment compostes, federals i regionals: la naturalesa i característiques de les relacions intergovernamentals entre els dos principals nivells territorials de govern.
D'altra banda, s'analitza la qualitat de l'autogovern en les relacions intergovernamentals en el cas de Catalunya i l'Estat espanyol.
Finalment, es proposen reformes institucionals en escenaris polítics de futur, susceptibles de dotar Catalunya d'un autogovern nacional políticament sòlid i jurídicament protegit, que tingui en les seves institucions el principal centre de gravetat de les decisions col·lectives del país.
Democràcies i referèndums d'independència.
L'objectiu d'aquesta publicació és analitzar un d'aquests escenaris: el presidit per un referèndum sobre la independència.
L'anàlisi inclou, d'una banda, un resum de les idees i els arguments principals que la teoria política actual proporciona en termes de legitimitat sobre processos d'independència en contextos democràtics plurinacionals.
D'altra banda, es descriuen processos pràctics de referèndums d'independència que ofereix la política comparada.
Finalment, a partir dels dos components anteriors, s'analitza el cas actual de Catalunya.
Troballes arqueològiques al teatre romà de Tarragona.
Edició facsímil del diari de camp elaborat per Francesc Carbó i Olivé (1868-1924), responsable de l'excavació, amb motiu del centenari de les excavacions arqueològiques de l'Institut d'Estudis Catalans al teatre romà de Tarragona (1919).
Les anotacions s'acompanyaven de dibuixos de les peces més rellevants, plantes de situació de les troballes i diversos croquis que fan d'aquesta obra un referent imprescindible per al coneixement de l'edifici teatral.
La reproducció íntegra del diari està precedida per una sèrie d'articles que analitzen les aportacions contingudes en el document i ajuden a contextualitzar i millorar la comprensió de les seves aportacions.
Un document que és una eina de coneixement i alhora un testimoni de la metodologia del treball de camp de l'època.
Vil·la romana del Pla de l'Horta (Sarrià de Ter) i el suburbium de Gerunda com espai residencial i productiu/La
Monografia dedicada a la Vil·la romana del Pla de l'Horta (Sarrià de Ter, Gironès) que va ser descoberta l'any 1970 durant unes obres urbanístiques.
A dia d'avui, constitueix la vil·la millor conservada del suburbium de Gerunda i és un element indispensable per estudiar la història del territori gironí en època romana.
Construïda poc després de la fundació de la pròpia ciutat de Gerunda, la història de l'assentament s'estén per tot el territori romà i, tot i que la vil·la va ser abandonada a mitjans del segle V, l'ocupació del lloc va continuar en època visigòtica fins pràcticament els segles VIII-IX.
La vil·la disposa d'una extensa i rica zona residencial de la que només se n'ha pogut excavar aproximadament una quarta part, i d'una zona industrial on hi jugava un paper molt rellevant la producció vinícola.
La vil·la romana del Pla de l'Horta està declarada Bé Cultural d'Interès Nacional.
Joventut, implicació i context polític a Catalunya.
Una anàlisi de l'Enquesta de participació i política 2017
Aquesta publicacio, amb les dades de l'Enquesta de participacio i politica 2017, analitza la complexa relacio de la joventut amb la politica, la seva singularitat i diversitat, les desigualtats i els efectes del context.
Avís legal: D'acord amb l'article 17.1 de la Llei 19/2014, la © Generalitat de Catalunya permet la reutilització dels continguts i de les dades sempre que se'n citi la font i la data d'actualització i que no es desnaturalitzi la informació (article 8 de la Llei de l'Estat 37/2007) i també que no es contradigui amb una llicència específica.